खेत की रखवाली करने गया किसान कुएं में डूबा
प्रतापगढ़/खेरोट| कोतवालीथाना क्षेत्र के खेरोट के पास आमलीखेड़ा गांव में बीती रात खेत की रखवाली करने गया किसान बिना मुंडेर के कुएं में गिर कर डूब गया। उप निरीक्षक रतनलाल ने बताया कि आमलीखेड़ा गांव निवासी नारायण लाल (45) पुत्र लाला मीणा बीती रात अपने खेत में रखवाली के लिए गया था। वहां बिना मुंडेर के कुएं में गिर गया। सुबह वापस नहीं लौटने पर परिजन उसकी तलाश में गए तो कुएं में शव मिला। सूचना पर पहुंची पुलिस ने ग्रामीणों की मदद से शव को बाहर निकाल पोस्टमार्टम करा परिजनों को सौंप दिया। परिजनों ने बताया कि रिश्तेदारी में शादी थी। रविवार को नोतरे के कार्यक्रम के बाद बारात रवाना हुई थी। मृतक को भी बारात में जाना था, लेकिन खेतों में फसल खड़ी होने से उनकी रखवाली के कारण वह बारात में नहीं जा सका।
बाइककी टक्कर से घायल खेरोट|प्रतापगढ़,रतलाम मार्ग पर मनोहरगढ़ में रविवार रात खेरोट निवासी भंवर लाल पुत्र चंपालाल चौधरी को बाइक सवार ने टक्कर मार दी। हादसे में घायल युवक को जिला अस्पताल में भर्ती कराया गया है। गंभीर चोट होने से उसे उदयपुर रैफर कर दिया गया।
hin_Deva hin_Deva hin_Deva